Retinosi pigmentària - Ceguesa nocturna | Causes i símptomes\nLa retinosi pigmentària és la causa de degeneració hereditària de la retina més freqüent. S'estima que a Espanya hi ha 25.000 persones afectades. Poden provocar-la nombrosos gens (12 han estat identificats), i hi ha un 50% dels casos de forma hereditària (autosòmica dominant, autosòmica recessiva i lligada al cromosoma X), mentre que el 50% restant són formes esporàdiques, és a dir, sense història familiar coneguda.\nTot i això, hi ha factors ambientals que hi poden afectar, protegint o, altrament, afavorint-ne la progressió. En les darreres dècades s'ha avançat notablement en el coneixement dels diversos factors que intervenen en l'aparició i desenvolupament de la patologia, tot i que encara resta molt camí per recórrer.\nL'origen de la malaltia ocasiona degeneració i apoptosi (mort cel·lular) dels fotoreceptors (cèl·lules de la retina), dels bastons (responsables de la visió del camp perifèric) i, en les fases finals, dels cons (visió central), fet que provoca ceguesa.\nLa retinosi pigmentària apareix de manera silenciosa i lenta; tant, que no s'acostuma a acudir a l'oftalmòleg fins passats uns 15 anys des del començament dels símptomes de ceguesa nocturna. L'edat d'aparició és molt variada, però es desenvolupa preferentment entre els 25 i 40 anys. Es donen casos en menors de 20 anys i, amb no tanta freqüència, n'hi ha en què la malaltia comença a mostrar símptomes passats els 50.\nEls primers símptomes que ens han d'alarmar són la ceguesa nocturna —o, dit amb altres paraules, la lenta capacitat per adaptar-se a la foscor— i la pèrdua progressiva del camp visual —que portarà a tenir una visió en túnel. A més a més, hi poden haver defectes de la visió de colors i pèrdua de visió central, que no afecta tothom de la mateixa manera fins i tot dins de la mateixa família, mentre que trobem persones d'edat avançada amb una agudesa visual normal per a la seva edat.\nEl pronòstic en la retinosi pigmentària depèn de la forma d'herència i de l'edat en què es presenti la malaltia: com més tard aparegui, més bon pronòstic hi haurà.\nLes teràpies neuroprotectores, els tractaments amb cèl·lules mare o la teràpia gènica representen un futur important de tractament en aquestes patologies, tot i que les opcions terapèutiques que tenen actualment són limitades.\nSecond Sight (EUA) ha desenvolupat una pròtesi retinal electrònica que permet la visió artificial; el 2007, mitjançant l'ARGUS I, i el 2009, amb l'ARGUS II. Els resultats van valdre perquè el febrer del 2013 la FDA (Food and Drug Administration) dels EUA donés el vistiplau per fer-lo servir en pacients amb retinosi pigmentària. Això va permetre que s'implantés per primer cop a Espanya al Centre d'Oftalmologia Barraquer pel doctor Jeroni Nadal.\nEl sistema ARGUS es basa en la col·locació d'un implant intraocular que actua com a estimulador elèctric de la retina de tipus epiretinal; és a dir, col·locat damunt la superfície de la retina. El sistema fa servir unes ulleres només com a suport d'una càmera d'alta definició, que es posa damunt el pont del nas. Aquesta càmera capta les imatges, que són processades i, a través d'un sistema d'estimulació, arriben al còrtex occipital del cervell.\nEls pacients recuperen molt majoritàriament la percepció de formes, d'objectes i, també, de moviment de l'entorn, i això els permet de recuperar un cert grau d'interrelació amb l'entorn i de deambulació autònoma.\nLa caracterització de mutacions en gens ja implicats en retinosi pigmentària i, per tant, el diagnòstic etiològic basat en anàlisi d'ADN és, ara per ara, una tasca d'alt cost i molt laboriosa.\nHi ha l'esperança que, en un futur no gaire llunyà, podrem trobar els gens alterats en totes les famílies per poder fer una selecció d'embrions que no pateixin ni transmetin la malaltia, o per generar una teràpia efectiva per a cada tipus de via afectada. Una altra opció en estudi és el trasplantament de cèl·lules mare a la retina.


tutories | Llengües URV\nQuins cursos fem?\nAquest curs prepara per a l'obtenció del certificat de llenguatge jurídic català de la URV.\nPer a qui? Estudiants, PDI i PAS de la URV (i persones externes) amb nivell C1 de català acreditat i interessades en aquests coneixements. Especialment adreçat a: estudiants i PDI d'ensenyaments jurídics o filològics, PAS que treballa amb documents jurídics, i professionals de la justícia i la normalització lingüística\nQuè? Criteris d'estil i de redacció. Models de documents (ofici, citació, diligència, demanda, querella, acta, edicte, recurs, interlocutòria, provisió, sentència, diligència d'ordenació, decret, contracte, testament). Terminologia jurídica. Convencions del llenguatge jurídic (puntuació, majúscules, abreviacions)\nCom? Modalitat semipresencial\nQuan? 20 hores presencials (campus Catalunya) i 40 hores virtuals (Moodle)\nAvaluació/acreditació? Certificat de llenguatge jurídic català (cal superar l'examen final) (la Direcció General de Política Lingüística el reconeix com a equivalent al certificat de llenguatge jurídic de la Generalitat de Catalunya)\nActivitat organitzada amb la col·laboració de la Facultat de Ciències Jurídiques de la URV


Creu Roja Berguedà es prepara per un nou repte solidari - Regió7 :: El Diari de la Catalunya Central\nGironella acollirà la cita el proper 6 de juliol: curses per a infants i adults, sopar i sorpreses\ndani perona gironella 14.06.2018 | 17:29\nCreu Roja del Berguedà escalfa motors per a una nova edició del repte solidari. L'entitat social convida a tothom a participar a les activitats esportives, aptes per a tots els públics, el proper divendres 6 de juliol a Gironella amb un objectiu clar: recaptar fons per al seu dia a dia.\nPer sisè any consecutiu, Creu Roja Berguedà impulsa una activitat especial emmarcada dins del Sorteig de l'Or amb la voluntat de recaptar beneficis per als projectes solidaris que impulsa l'entitat a la comarca. Més enllà d'animar als berguedans a comprar butlletes per participar a aquest sorteig, l'entitat a nivell comarcal, juntament amb els Joves Atletes de Berga, el Club d'Orientació del Berguedà, el Centre Alpí i l'Ajuntament de Gironella organitzen una jornada d'activitats esportives que acabarà amb un sopar popular i una festa amenitzada pel grup Toc de Folk.\nEn l'edició d'enguany s'ha organitzat una caminada i una cursa nocturnes, de 8 quilòmetres i apta per a tots els públics que tindrà com a punt de sortida la plaça de la Vila a les 9 de la nit. Per altra banda, també s'ha preparat una cursa d'orientació nocturna i urbana pel nucli de Gironella que tindrà també com a punt de sortida la plaça de la Vila, però en aquest cas a 3/4 de 8 del vespre.\nEls participants adults, a partir de 14 anys, podran optar a realitzar una de les modalitats amb una inscripció de 10 euros que inclourà també una butlleta del Sorteig de l'Or i l'assistència al sopar popular. Per als més atrevits, hi haurà l'opció d'incriure's a dues de les modalitats al preu de 15 euros, que a més a més, inclourà dues butlletes del sorteig i també un tiquet pel sopar. En el cas dels infants, podran participar a dues de les modalitats i al sopar amb un preu d'inscripció de 6 euros. Paral·lelament, la venda de les butlletes pel sorteig es mantindran fins el 19 de juliol.\nLa presidenta de Creu Roja Berguedà, Montse Pont, ha fet una crida a la participació recordant que es tracta d'una jornada esportiva, festiva i solidària. "Tots els diners que es recullen amb aquestes activitats així com també amb les butlletes del sorteig que es comprin al Berguedà aniran destinades a les activitats que s'impulsen des de Creu Roja a la comarca", ha assegurat. Les inscripcions per participar al repte solidari es poden fer de manera anticipada al web www.numerosolidari.com o bé presencialment a Costa Esports de Gironella; Intersport Serra Martí, Ríos running, Costa Esports i Tàndem Esports de Berga; o bé al Centre Gimnàstic del Berguedà de Puig-reig. Els dorsals es lliuraran a la plaça de la Vila de Gironella el mateix dia de la cursa a partir de les 6 de la tarda.\nLa regidora d'Esports de l'Ajuntament de Gironella, Àngels Sallés, s'ha mostrat satisfeta que una vegada més, Creu Roja Berguedà hagi escollit Gironella i els seus entorns per a la cita solidària i anima a tothom a participar-hi: "a banda de ser una oportunitat per fer esport, amb aquesta activitat ajudarem a moltes persones que ho necessiten"; ha afirmat.


El Terrassa FC iniciarà l'exercici 22-23 fora de l’Estadi Olímpic - Diari de Terrassa\nEl Terrassa FC iniciarà l’exercici 22-23 fora de l’Estadi Olímpic\nLes obres de remodelació de l’Estadi Olímpic amb motiu del Mundial femení obligaran al Terrassa FC ainiciar fora del recinte la temporada vinent. Encara o hi ha data de tornada\nL'Estadi Olímpic, en plena remodelació / NEBRIDI ARÓZTEGUI\nEl consell d’administració del Terrassa FC prepara ja un calendari d’inici de la temporada 2022-23 fora de l’Estadi Olímpic, que entre l’1 i el 17 de juliol acollirà el Mundial femení de hockey. Les obres per revertir l’escenari de hockey en un recinte futbolístic no es preveu que estiguin finalitzades a principis del mes de setembre, data d’inici de la temporada futbolística, fet que obligarà el club a mantenir la infraestructura actual de camps externs per als seus equips, tant pel que fa al futbol base com pel primer equip. La situació genera una certa inquietud en el club egarenc per la dificultat que suposa moure un volum molt important d’esportistes durant un temps indeterminat.\nLes obres de remodelació de l’Estadi Olímpic estan en la seva fase final per adequar-lo a les exigències de la Copa del Món femenina. El Terrassa heretarà en els mesos vinents una instal·lació renovada i en unes condicions millorades a les anteriors, quan l’estadi presentava ja clars signes de deteriorament.\nEl terreny de joc, on s’instal·larà aviat la nova superfície sintètica de color blau per disputar els partits de hockey, haurà de ser habilitat de nou per a la pràctica del futbol un cop acabi el Mundial.\nLa gespa artificial de hockey serà traslladada a l’Estadi Municipal Martí Colomer.\nLa intervenció en el camp no és menor, ja que s’ha de fer una actuació rellevant per tornar a anivellar el terreny per a les mides del camp de futbol i instal·lar la nova gespa artificial. Tenint en compte que el Mundial finalitzarà el 17 de juliol, es vol actuar com més aviat millor per reduir el calendari. Els terminis finals no estan definits, a l’espera que finalitzi el procés d’adjudicació de l’obra i es fixin les condicions amb l’empresa encarregada de l’obra en funció de la seva pròpia operativa.\nEn tot cas, es descarta que l’estadi estigui enllestit al setembre i com a molt aviat es pensa en el mes d’octubre com a data de tornada a casa pels equips del Terrassa FC. Això farà que el primer equip comenci el pròxim campionat al municipal de Ca n’Anglada i la resta en els recintes dels quals fan ús actualment, amb especial ocupació del camp municipal de les Fonts. El Terrassa té previst fer els seus campus d’estiu a les instal·lacions de la UD San Lorenzo, club amb el qual vol augmentar la col·laboració en diferents àmbits per la bona sintonia que han tingut en els darrers mesos.


Baan Somprasong Pattaya Tailàndia - Ofertes d'hotels amb els MILLORS DESCOMPTES EN LÍNIA\n111/73,Moo 3,Sukhumvit Rd., Najomtien, Sattahip, Na Jomtien, Pattaya, Tailàndia, 20250 - Veure al mapa\nBarri Na Jomtien Turó Phra Tamnak Platja Jomtien Platja Jomtien Turó Phra Tamnak Nong Pla Lai Platja Jomtien Naklua Bang Saray Turó Phra Tamnak\nBen posicionat a Na Jomtien, Baan Somprasong és un lloc ideal d'inici d'excursions a Pattaya. Amb aquesta situació a només 15 km del centre de la ciutat i a 135 km de l'aeroport, aquest hotel de 2.5-estrelles atreu nombrosos viatgers cada any. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Pattaya. Per anomenar algunes de les comoditats de l'hotel, hi ha Wi-Fi gratuït en totes les habitacions, seguretat 24 hores, bugaderia, servei postal, registre d'entrada/sortida privat.\nA més, totes les habitacions ofereixen una gran varietat de comoditats com ara televisió de pantalla plana, cadira alta per a nens, penjador de roba, vestidor, llençols per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Baan Somprasong és un lloc ideal d'estada pels viatgers que busquin encant, comfort i facilitat a Pattaya.\nEstada de 10 nits en d'abril de 2016


Els fets van passar entre Cunit i Segur de Calafell.\n06/07/2020 - 15:22h\nL’Audiència de Tarragona ha condemnat a 15 mesos de presó i 40 dies de treballs a beneficis de la comunitat un veí de Cunit per haver retingut, maltractat i amenaçat de mort la seva parella, de qui tenia una ordre d’allunyament.\nSegons la sentència avançada pel Diari de Tarragona i a la qual ha tingut accés l’ACN, l’home va tancar la dona en un apartament turístic de Sitges durant tot un dia junt amb els seus tres fills. La va atemorir obligant-la a confessar una infidelitat, que ella va acceptar “per a què aturés les agressions”.\nUn mes més tard, la família es va allotjar un hotel de Segur de Calafell on es van repetir les amenaces. L’home, però, va ser retingut per la direcció de l’hotel fins que va arribar la policia.\nA la sentència, el jutge recorda com el 30 d’abril del 2019 la parella, amb els tres fills, va instal·lar-se en un apartament de Sitges malgrat feia quatre mesos que l’home tenia una ordre d’allunyament d’ella. L’endemà al matí, recull la sentència, “amb ànim de privar de llibertat” de la seva dona i evitar que marxés, va agafar una barra de les cortines per bloquejar la porta i va abaixar totes les persianes. També li va prendre el mòbil i va amenaçar-la amb una navalla, dient-li que no sortiria del pis fins que no li confessés que l’havia enganyat amb un altre home.\nElla va negar que li hagués estat infidel, però ell va persistir. L’home li va revisar tot el contingut del mòbil, tant de fotos com missatges, malgrat ella li demanava que no ho fes. Durant tot el dia no li va deixar contestar cap trucada excepte una, d’una amiga, si bé la va mantenir amenaçada per a què no expliqués que estava retinguda.\nEl jutge remarca que l’home va mantenir la dona atemorida amb la navalla tot el dia, “amb actitud amenaçant”, fins que a mitja tarda ella va intentar treure la barra que bloquejava la porta. L’home, però, la va empènyer per impedir-ho, la va agafar del coll i la va advertir que la mataria a ella i els fills si es posava a cridar.\nSegons recull la sentència, un cop arribada la nit, l’home va ordenar a la dona que portés a dormir a l’habitació els dos fills grans, mentre el tercer infant dormia al menjador. En aquell instant, va donar una bufetada a la dona i va seguir exigint-li que confessés que havia estat amb una altra persona. Davant la negativa, va seguir colpejant-la, la va agafar del coll amb les dues mans i la va empènyer contra la paret.\nEl jutge apunta que l’home li va etzibar constantment frases com “digues-me que m’han enganyat amb un altre, confessa o us trec un a un i us mato” o “si em dius que m’han enganyat, jo agafo la porta i me’n vaig”. Davant les amenaces, el magistrat relata que ella va assumir la infidelitat “amb l’objectiu que aturés l’agressió”. L’endemà, el condemnat va retornar el telèfon a la dona i van marxar de l’apartament.\nEl 3 de maig del 2019 el jutge dictava una segona ordre d’allunyament. Així i tot, a principis de juny l’home va trucar la dona i van quedar a Segur de Calafell per a què ell veiés els fills. Durant la trobada, la va convèncer per a què tots cinc anessin a passar la nit a un hotel. Un cop allotjats, l’endemà a primera hora del matí, la dona va veure com ell li estava manipulant el telèfon sense permís. L’home li va dir que li havia descobert la infidelitat i es va posar verbalment agressiu.\nEl condemnat va agafar un ganivet de cuina de més de 10 centímetres i li va propinar un cop de puny a la dona, mentre donava voltes per l’habitació “en estat d’agressivitat i molt nerviós” tot insistint en voler saber qui era la persona amb li havia estat infidel. Mentrestant, la mare d’ella li trucava diverses vegades, moment en què ell va enviar-li uns missatges escrits fent-se passar per la dona. Seguidament, va asseure’s al sofà amb els tres fills mentre la seguia amenaçant.\nAl cap d’unes hores, recull la sentència, la mare d’ella i el director de l’hotel van accedir a l’habitació utilitzant una clau de recanvi. En veure’ls entrar, el condemnat va abraonar-se contra l’ex sogra i la va començar a empènyer, mentre li va donar un cop de puny al director de l’hotel, que va fugir demanant ajuda per avisar la policia.\nEl condemnat va perseguir-lo, de manera que l’ex sogra va aprofitar per entrar a l’apartament i en va tancar la porta. L’home, però, va tornar i va entrar a la força, amenaçant de mort la dona i la seva mare. Enmig de les amenaces, van aparèixer diversos clients i personal de l’establiment i el van retenir.\nL’home va acceptar sortir de l’hotel, si bé en el moment d’arribar al carrer es va encarar amb el director i el seu fill. Enmig de la disputa, però, va arribar la Policia Local de Calafell, que va haver de perseguir l’home, ja que havia intentat fugir corrents. Quan el van detenir, es va encarar amb els agents i els va colpejar diverses vegades.\nEl jutge puntualitza que l’home és toxicòman consumidor addicte a la cocaïna de llarga evolució, i assenyala que el dia dels fets tenia les seves facultats cognitivo-volitives “greument afectades”. Dos dies després de la detenció, va ingressar a presó de forma cautelar, mentre la dona li va concedir el perdó exprés.\nEl passat mes de febrer, la defensa de l’acusat i el Ministeri Fiscal van acordar la condemna. Així, l’Audiència de Tarragona el considera autor d’un delicte continuat de trencament de la mesura cautelar per haver incomplert el distanciament amb la seva dona, un delicte de detenció il·legal i dos delictes de maltractament.\nPel primer, li imposa una pena de 3 mesos de presó i 3 mesos d’internament en un centre de desintoxicació-, per la detenció il·legal el condemna a 9 mesos i 1 dia de presó –i el mateix període d’internament- a més de la prohibició d’acostar-se a la dona a menys d’un quilòmetre durant un any i 9 mesos. Pel maltractament li imposa 40 dies de treballs comunitaris i un any d’allunyament.\nEl jutge també condemna l’home a un delicte lleu de maltractament sense obra, amb una multa de 24 euros; un delicte d’atemptat a agents de l’autoritat, amb tres mesos de presó; i dos delictes lleus de lesions, amb una multa de 48 euros.\nAl mateix temps, l’obliga a pagar 1.080 i 1.500 euros d’indemnització als dos agents de la Policia Local de Calafell a qui va ferir quan intentava evitar la detenció, i també l’insta a abonar quasi 40 euros als propietaris de l’hotel de Segur pels desperfectes ocasionats.


Aliança amb la Fundació Eric Abidal - Fundació FCB\nHomeAliancesAliança amb la Fundació Eric Abidal\nAliança amb la Fundació Eric Abidal\nLa Fundació FCB i la Fundació Abidal treballen plegades en la lluita contra el càncer infantil.\nAliança amb la Fundació Eric Abidal | GERMAN PARGA / FC BARCELONA\nLa Fundació FC Barcelona i la Fundació Eric Abidal treballen per plegats en la lluita contra el càncer des de una vessant de sensibilització i divulgació dels valors associats a aquesta lluita com des de la vessant científica.\nAmb aquesta aliança la Fundació FC Barcelona reafirma la el seu compromís amb la infància posant el focus en els infants més vulnerables.\nLa Fundació Éric Abidal és una entitat sense ànim de lucre que va néixer a Barcelona el setembre del 2013 i que parteix del desig del seu fundador de compartir un projecte humà que aconsegueixi millorar la salut o les condicions de vida d’altres persones.\nLa Fundació és el resum de l’experiència humana i personal d’Éric Abidal, a qui el 2011, quan jugava amb el FC Barcelona, se li va diagnosticar un càncer de fetge. Després d’una intervenció va tornar als terrenys de joc, però mesos més tard el càncer va reaparèixer i va haver d’esperar la donació d’un òrgan de seu cosí Gerard Armand. Posteriorment, gràcies a un programa de recuperació intensiu, Abidal va tornar al Camp Nou amb el FC Barcelona. Quan es va acabar la Lliga va ser fitxat per l’AS Mònaco, i finalment va jugar a l’Olympiacos grec, on va penjar les botes al desembre del 2014.\nAliança amb la Gates Foundation\nAliança amb el COI


Vols barats a Regne Unit des de 78 € a Iberia\tUtilitzem cookies pròpies i de tercers per millorar la teva experiència i els nostres serveis. Si continues navegant considerem que n’acceptes l’ús. Pots obtenir més informació a la Política de cookies.\nVols barats Regne Unit\nVols barats a Regne Unit Regne Unit Regne Unit Vols barats a Regne Unit\nOfertes de vols a Regne Unit Vols a Manchester\tTrobat fa 23\nVols de Madrid a Manchester, sortida el/l’ 9 de/d’ Maig i tornada el/l’ 10 de/d’ Maig des de 78 € anada i tornada\tVols a Londres\tTrobat fa 63\nVols de Madrid a Londres, sortida el/l’ 21 de/d’ Juny i tornada el/l’ 20 de/d’ Setembre des de 79 € anada i tornada\tVols a Edimburg\tTrobat fa 18\nVols de Madrid a Edimburg, sortida el/l’ 26 de/d’ Març i tornada el/l’ 31 de/d’ Març des de 119 € anada i tornada\tVols a Glasgow\tTrobat fa 27\nVols de Madrid a Glasgow, sortida el/l’ 9 de/d’ Maig i tornada el/l’ 16 de/d’ Maig des de 160 € anada i tornada\tPreus finals: taxes ,despeses de gestió i càrrecs de l'operador Avui, completa el teu viatge amb increïbles ofertes exclusives\nConsulta l’oferta de vols a Regne Unit i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats a Regne Unit. Els preus mostrats corresponen a cerques de vols a a Regne Unit fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Arkadii Filonov, el refugiat rus que ha arribat a TGN per «resar en pau»\nL'Arkadii, en un dels passadissos de la secció d'Electricitat del Leroy Merlin, lloc on treballa. | Ángel Ullate\nArkadii Filonov, el refugiat rus que ha arribat a Tarragona per «resar en pau»\nEll i la seva família son Testimonis de Jehovà, una religió prohibida a Rússia i que s'equipara amb l'ISIS | Visites de la policia a casa, repressió i bullying a l'escola els van obligar a fugir\nper Carlos Domènech Goñi 17/01/2019 06:00h | Actualitzat a 2019-01-17 13:09h\nEs diu Arkadii Filonov, és rus, viu a Tarragona des de fa un any i tres mesos amb la seva família i treballa com a reposador en una botiga. Però la seva història i la dels seus va més enllà. No van arribar a Catalunya per gust, sinó per fugir de la repressió i l'assetjament que patien al seu país. Els motius eren estrictament religiosos. Filonov, la seva dona, els seus dos fills i la seva sogra són Testimonis de Jehovà, una religió prohibida a Rússia que es qualifica d'«extremista» i es compara amb l'ISIS o el moviment neonazi. «A Tarragona estem bé. Podem anar a missa els diumenges tranquil·lament, la policia no es presenta a casa nostra i al meu fill no li fan bullying a l'escola per la seva condició religiosa. M'agradaria quedar-me aquí sempre», expressa Filonov.\nQuan una nova llei t'obliga a agafar les maletes i fugir del teu país\n20 d'abril de 2017. El Tribunal Suprem rus, a través del màxim magistrat, Yuri Ivanenko, declara organització extremista al Centre de Direcció dels Testimonis de Jehovà a Rússia i prohibeix la seva tasca al país, on la comunitat aplega més de 175.000 persones. A més, els obliga a entregar les seves propietats a la Federació Russa. Les detencions a membres de la comunitat comencen a estendre's. La repressió és «forta». «Fins i tot entren als nostres temples per prohibir-nos fer missa», explica Arkadii Filonov.\nJuliol de 2017. Només dos mesos i mig després de l'entrada en vigor de la llei, Filonov i la seva família fan les maletes per fugir. «Mai havia imaginat que això pogués passar», assegura. Pare, mare, fills i sogre compren bitllets d'avió per deixar la seva ciutat, Voronezh, i dirigir-se a Barcelona. Des que ells van marxar, les detencions a Testimonis de Jehovà i els empresonaments han augmentat.\nSegons dades oficials dels Testimonis de Jehovà, actualment hi ha 25 persones empresonades i 18 més en situació d'arrest domiciliari. A més, comptabilitzen més de 30 entrades de la policia en domicilis dels creients només durant el passat mes d'octubre de 2018. L'última condemna va arribar a finals de desembre, quan un home de 70 anys va ser condemnat a 120 hores de treballs comunitaris per repartir propaganda de la seva religió.\nAquesta mesura del govern rus contra els Testimonis de Jehovà és, segons la membre de la Càtedra Unesco per al Diàleg Intercultural a la Mediterrània, Lurdes Rubio, una «criminalització de la diferència» que «no és pròpia d'una democràcia». «Estan legalitzant la persecució de la diferència. La llibertat religiosa s'ha de respectar, és un dret humà», sentencia Rubio.\nRepressió, assetjament i bullying: els efectes de la llei contra Filonov i la seva família\nL'entrada en vigor de la llei que qualifica els Testimonis de Jehovà d'extremistes va provocar que Arkadii Filonov i els seus patissin repressió policial, assetjament i episodis de bullying a l'escola. «La meva dona Natasha veia com la policia entrava al jardí de casa. Aleshores, fèiem silenci perquè no ens descobrissin», recorda Filonov.\nNikita, el fill menor de Filonov, és un dels membres de la família que més va patir durant aquells mesos. «A l'escola li feien bullying, eren violents amb ell per la seva condició religiosa», assegura. De fet, la pressió a què estava sotmès era tan alta que «ja no vol tornar a Rússia». «Si les coses canviessin allà, jo no sabria què fer, però el Nikita té clar que vol quedar-se a Tarragona», explica l'Arkadii.\nArkadii i la seva família s'adapten a Tarragona\nQuan Arkadii Filonov i la seva família van arribar a Barcelona, van dirigir-se a tramitar la petició d'asil. Creu Roja els va incloure en el seu programa d'acollida i, després de dos mesos vivint a un hostal de la ciutat comtal, van traslladar-se a Tarragona. Els tècnics tarragonins que els han acompanyat des que van arribar han fet una tasca importantíssima amb la família Filonov. «Ens han ajudat moltíssim, estic molt agraït», expressa.\nGràcies a aquest programa, compten amb una ajuda que els permet pagar un lloguer i comprar menjar. El Nikita va a una escola de la ciutat on «ja no el maltracten psicològicament», el seu fill gran treballa a un restaurant i la seva dona «està buscant feina i està aprenent català per trencar la barrera lingüística». Reconeix que el primer any de la família a la ciutat va ser «difícil», però que el treball i l'aprenentatge del català està «millorant moltíssim la nostra situació».\nCada matinada, l'Arkadii va fins al seu lloc de treball en bicicleta. | Ángel Ullate\nArkadii, que a Rússia es dedicava a la construcció de saunes, banys turcs i piscines, va començar els cursos de formació de Creu Roja amb la voluntat de trobar una feina. Després d'uns mesos de pràctiques al Leroy Merlin de Les Gavarres, on «va començar a la secció de fusteria perquè el producte li era molt familiar», ara compta amb un contracte a mitja jornada com a reposador.\n«No l'hem contractat per la seva condició de refugiat, sinó perquè professionalment és molt vàlid. A més, la gent de l'empresa se l'estima molt, a l'Arkadii», explica Jaume Ravés, del Departament de Recursos Humans del Leroy Merlin.\nLa resolució de la petició d'asil marcarà el futur dels Filonov\nArkadii Filonov té un contracte de mitja jornada i està aprenent català per aconseguir una titulació oficial. Aquests dos aspectes l'ajudaran moltíssim per aconseguir que s'accepti la petició d'asil de la seva família. Tot i haver tramitat la petició poc després d'arribar, la resposta del govern pot allargar-se fins a dos anys i mig.\nEn cas que els acceptin, Filonov i els seus podran viure a Tarragona. En cas que sigui denegada, quedaran en un llimbs perquè hauran de marxar d'Espanya sense poder tornar a Rússia. «M'encantaria quedar-me a Tarragona. És una ciutat tranquil·la i molt bonica», diu l'Arkadii. Els pròxims mesos seran decisius per ell i la seva família. De moment, però, lluiten per adaptar-se a una nova ciutat i un nou país, lluny de la persecució religiosa que vivien a Rússia.\nArkadii junt amb els seus companys de feina, l'Aitana i el Jaume. | Ángel Ullate\nPlantilla i jubilats d'Endesa a Tarragona tallen l'N-340\nLes Gavarres Creu Roja solidaritat comerç de Tarragona


10 idees de paviment hidràulic per a la teva casa\nAmb els peus en la terra però també, la mirada. Això és el que ocorre gairebé sempre, quan visitem una casa amb sòl hidràulic. El seu atractiu és indiscutible i, automàticament, l’espai s’omple de personalitat i força. La seva versatilitat fa que s’adaptin a qualsevol estil, com veurem més endavant. A més, es pot instal·lar en exteriors i estades com a cuines i banys, això sí, amb un vernís per a protegir-lo de la humitat. Ara que és plena tendència, també podem trobar-li a preus més assequibles.\nQuè saps del sòl hidràulic?\nAquestes rajoles de ciment pigmentat es fabriquen amb una premsa hidràulica. D’aquí el seu nom. El seu origen ens porta fins a França, a la fi del segle XIX, i de seguida van tenir molta presència a Europa. Inspirats en el moviment de l’Art déco i el Modernisme, van arribar a Barcelona gràcies a un dels arquitectes més reconeguts, Antoni Gaudí.\nEl sòl hidràulic sempre ha estat present en la decoració però ha viscut èpoques en les quals ha tingut més protagonisme. Ara, precisament, ha tornat a convertir-se en una proposta decorativa amb força. Ja sigui pel seu encant únic, per la seva originalitat, per la seva resistència o fins i tot pel seu preu, un sòl hidràulic sempre és un encert.\nCom triar el sòl hidraúlico ideal?\nActualment, existeixen moltes possibilitats per a integrar les rajoles en la decoració de la teva casa. Ens referim al sòl però també a les parets, o fins i tot en el sòcol o sanefes.\nTambé pots posar-ho en els esglaons d’una escala, per a canviar una part de la casa que normalment queda en un segon pla.\nCom hem vist, hi ha infinitat d’estils però les rajoles hidràuliques de disseny marroquí són molt cridaneres i tenen un gran atractiu visual. Si vols un aire exòtic a una part de la teva casa, aquesta idea t’encantarà.\nPer a ambients mediterranis, el sòl hidràulic blau és un encert. Aconseguiràs un efecte més bohemi i relaxat.\nUn altre dels motius més populars són els geomètrics. Ideals per a cases d’estil nòrdic o una mica més atrevits, com el nouveau.\nSeguint amb els estils, els mosaics florals també estan presents, especialment en les decoracions més clàssiques. Pel seu patró o colors, sol ser molt combinables amb la fusta.\nEl sòl hidràulic d’inspiració clàssica representa l’estil dels anys 60 i 70. En moltes cases senyorials i d’època, encara conserven els originals.\nNo hi ha dos mosaics iguals, sobretot si t’atreveixes amb el patchwork hidràulic. En aquest cas, es tracta de combinar rajoles de diferents colors i dissenys, deixant-te portar la creativitat i sense pensar si encaixen entre si. El que compte és que el resultat final t’enamori.\nUn model diferent en cada estada. Si ets dels quals estimes el sòl hidràulic, aquesta idea et convencerà, perquè podràs gaudir de molts més dissenys sense sortir de casa.\nHi ha qui tria aquestes rajoles per a crear solament efectes visuals, per exemple, simular una catifa, amb la finalitat de fitar una zona o la part de sota la taula del menjador.\nAvui dia, encara es continuen elaborant artesanalment de forma pràcticament igual que en els orígens. Per això, apostar pel sòl hidràulic, és una declaració d’amor a l’original i autèntic. Una tendència que ens fa parar el temps i fixar-nos més en els detalls de cada rajola.\nAmb aquesta dosi d’inspiració, només ens queda recordar-te que els professionals de Nexdom podem ajudar-te a triar el sòl hidràulic que millor s’adapti a tu.


Publicació al Journal of Near Infrared Spectroscopy | Neussletter\nPublicació al Journal of Near Infrared Spectroscopy\nPublicat el 15/07/2021 per EUSS Enginyeria\nEl professor Dr. Jordi Cruz acaba de publicar un article a la revista Journal of Near Infrared Spectroscopy, titulat: “Near infrared spectroscopy determination of chemical and sensory properties in tomato”.\nAquest treball ha estat fruit de la investigació d’en Jordi al Grup de Quimiometria Aplicada de la UAB amb col·laboració del Departament d’Enginyeria Agroalimentària i Biotecnologia de la UPC i la Fundació Miquel Agustí situada al Campus del Baix Llobregat (Castelldefels).\nLa caracterització ràpida i massiva dels atributs de qualitat en els tomàquets és un pas necessari cap a la millora dels subproductes que n’obtenim; per atributs sensorials que aquest procés requereix molt de temps i és molt costós econòmicament (requereix un entrenament d’un panell de tast amb experts amb el cost que això implica), cosa que provoca la seva absència en fenotips rutinaris.\nL’objectiu del treball va ser avaluar la viabilitat de l’espectroscòpia d’infraroig proper (NIR) com a eina ràpida i econòmica per predir tant les propietats químiques com les sensorials. Es van construir models de calibratge multivariable amb Partial Least Squares (PLS) a partir d’espectres enregistrats de puré i suc de tomàquet de 53 varietats genèticament diverses cultivades en dos ambients (Figura 1).\nEls models dels espectres de puré van donar valors de validació r2 superiors a 0,97 per a fructosa, glucosa, contingut de sòlids solubles i matèria seca i valors de Relative Standard Error of Prediction (RSEP%) que oscil·laven entre 3,5 i 5,8% (Figura 2).\nEls valors de r2 per a les propietats sensorials són menors 0,702-0,917. Per als trets relacionats amb el gust el RSEP% oscil·la entre 9,1 i 20,0% i 3,6-72,1 per als trets relacionats amb la textura (Figura 3).\nPer a trets sensorials com ara explosivitat, sucositat, dolçor, acidesa, intensitat del gust, intensitat de l’aroma i menjar, l’espectroscòpia NIR és potencialment útil per escanejar grans col·leccions de mostres de tomàquet per identificar els candidats que compleixen els estàndards de qualitat desitjats. Això ens permet un estalvi de temps i diners molt considerable.\nAquesta entrada s'ha publicat dins de Recerca i s'ha etiquetat en article, Col·laboració, Departament, Divulgació, Investigació, Papers, professorat, publicació, Recerca, Research per EUSS Enginyeria. Afegeix a les adreces d'interès l'enllaç permanent.


El Barça mostra a Voltregà el camí per tornar a la millor versió - FC Barcelona\nHomeSeccionsHoquei PatinsPrimer EquipNotíciesEl Barça mostra a Voltregà el camí per tornar a la millor versió\nEl Barça mostra a Voltregà el camí per tornar a la millor versió\nEls partits contra el Calafell, el Vilanova i el Maçanet són el mirall d’un equip que en vol més Davant del Voltregà, els de Cairo no van donar opció al seu rival en cap moment La millor notícia és que només s’està a dos punts d’un Liceo que encara ha de jugar al Palau\nMarc Gual, en una acció del partit contra el Vilanova al Palau / FOTO: Arxiu - FCB\nAquest cap de setmana, el FC Barcelona va tornar a mostrar la seva millor cara. Ho va fer amb un triomf contundent i sense contemplacions davant d’un Voltregà que està fent la millor temporada dels darrers anys i que, fins i tot, somiava la possibilitat de ser present a la Copa del Rei que es disputarà a Oviedo.\nTres referències prèvies\nAbans d’aquest gran partit a Sant Hipòlit (2-8), els blaugrana ja havien ensenyat la seva millor versió en d’altres enfrontaments de l’OK Lliga. A finals d’octubre, l’equip va fer un partidàs a Calafell, guanyant per un clar 1-7. En la següent jornada va escombrar literalment de la pista un Vilanova que dista molt de l’equip que ara mateix està donant maldecaps a totes les pistes (10-0) i, finalment, en la jornada 7, es va imposar amb solvència al Shum Maçanet a domicili (2-7).\nAquells tres partits, en què l’equip va mostrar un nivell excels, no van ser flor d’un dia i l’equip segueix creixent dia rere dia. Si bé és cert, i així ho ha admès el mateix entrenador, que hi ha hagut enfrontaments en els quals hi ha hagut fases irregulars dins d’un mateix matx -partits més fluixos i fins i tot algun empat inesperat-, el cert és que el FC Barcelona segueix segon a només dos punts d’un Liceo que en algun moment baixarà les seves prestacions.\nCandelária, divendres a les 20.45 hores\nEl FC Barcelona torna a jugar, en aquest cas partit de Lliga Europea, aquest divendres a les 20.45 hores, un horari atípic, però que no ha d’impedir que els bons aficionats a l’hoquei s’acostin fins al Palau Blaugrana. Els portuguesos són un equip complicat i l’equip necessita el suport de l’afició per seguir tenint opcions d’acabar primers del grup A i encarar l’eliminatòria de quarts de final amb avantatge de camp.\nEl Candelária, rival històricament complicat


Activitats per a tots i totes a la 13ª Ruta de l’Art - Castello.cat\nActivitats per a tots i totes a la 13ª Ruta de l’Art\nFa anys que la Ruta de l’Art programa altres activitats entorn a l’eix central de l’esdeveniment, el circuit pels espais emblemàtics del centre històric de la vila on s’hi exposen les obres d’art. Enguany, algunes activitats s’han hagut de suspendre a causa de la pandèmia, tot i això, se n’han conservat algunes com és el cas del Mercat d’art, el Ruta Kids, el RutaGram o les visites guiades.\nEl Mercat d’art és l’espai on es troben les obres de petit format a un preu més assequible. S’hi poden veure diferents disciplines artístiques ordenades en un petit circuit a l’interior de la Sala Municipal. Acompanyats de música ambient, es pot fer un cop d’ull a una gran quantitat d’obres aptes per a totes les butxaques.\nEl Ruta Kids és un concurs de dibuix per a petits i joves basat en la 13ª edició de la Ruta de l’Art. Cada dibuix ha de portar les dades de l’autor o autora i s’ha de lliurar en els fulls que facilita l’organització abans del darrer dia de la Ruta de l’Art. Per aquelles o aquells que hi estigueu interessats podeu consultar-ne les bases al web www.rutadelartce.com.\nDurant els tres dies de la Ruta, els amants de la fotografia i de les xarxes socials també hi trobareu el vostre concurs, només necessiteu un dispositiu mòbil i penjar la vostra fotografia a instagram amb els hashtags #rutadelart2020 i #concursrutagram2020. Els guanyadors es publicaran a finals de mes a través de les xarxes socials de la Ruta de l’Art. Podeu consultar les bases del concurs a www.rutadelartce.com.\nUna de les característiques de la Ruta de l’Art és la combinació entre Art i Patrimoni. Per tal de conèixer més bé els espais i aprofundir en el passat històric del municipi, podeu inscriureu’s a les visites guiades. Algunes estan directament relacionades amb els espais de la Ruta “Visita guiada Ruta de l’Art” i d’altres, ofereixen diferents itineraris com “Castelló Capital Comtal, Tasta patrimoni” o “Carles Fages de Climent a Castelló d’Empúries”. Podeu consultar els horaris i reserves a www.rutadelartce.com o en aquest enllaç.\nA banda de les activitats pròpies de la Ruta de l’Art, enguany aquest cap de setmana també es portaran a terme les Jornades Europees de Patrimoni i la Ruta de tapes EmpuriaTapes 2020. En definitiva, a Castelló d’Empúries ens espera un cap de setmana 100% amb Art, Patrimoni i Gastronomia.\nCap de setmana 100% cultural a Castelló d’Empúries: Art, Patrimoni i Gastronomia\nS'estudia l’estat de les palmeres dels espais públics de Castelló d’Empúries\nMedi Ambient i Habitatge (29)


LES TRIBULACIONS DEL PRESIDENT |\nEuropa és com és i els grecs la volen canviar. S’ha titllat Rajoy de servilisme respecte d’Alemanya i Syriza-Podemos pretenen enfrontar-se als dos. Serà possible? El President Mas desflora una margarita similar. Avançar en el procés té reptes alts com cingles. La gent està animada, aquí i arreu. Però, és possible? Mas ho manté, amb una certa preocupació. Quines són les dificultats a vèncer?\nD’entrada, Mas i Syriza-Podemos comparteixen el handicap de l’economia. Europa té la solució a la crisi, que és la dels creditors. Espanya és el país europeu amb més deute extern, 1’7 bilions d’euros. Qualsevol trasbals exigeix la negociació, el suport manifest dels actors catalans, espanyols i internacionals i en aquestes qüestions no es poden fer experiments o transitar en la incertesa. Mas ho comprèn i sent una certa angúnia.\nEn segon lloc, García-Margallo ha teixit una espessa política internacional i Espanya figura en el Consell de Seguretat de les Nacions Unides. Ningú pretendrà negar que aquest fet no és una mostra de la seva influència. Quina en gaudeixen els catalans? Es pot enumerar? Qualsevol gest unilateral, encara que tingui un suport ampli de catalans, pot alinear el món a favor de Madrid. Les repercussions internes que això tindria entre les diverses sensibilitats catalanes ¿no causaria una gran frustració?\nTercer, imposar la independència com aconsellen alguns politòlegs obre més foscor que llums. Valdrà la política de fets consumats? Qui ho diu? Amb quina autoritat? Valdrà per Europa? O bé, deixarà que Madrid apliqui les raons d’estat? Si és així: Qui els contindrà…, la desobediència? L’estat pot administrar cops de bastó a mida, funcionaris, multes fiscals, requeriments judicials, etc. Un clima (personal, professional, econòmic…) molt confús.\nQuart, les organitzacions socials no són innòcues a la política dels partits. Els reclamen unitat i transversalitat, però no poden anar més enllà. No frenaran l’ambient de discussió i, si s’aprofundeix, els dividirà a elles també. El President està convençut que la desunió porta a la parada del procés. De manera que les demandes socials sols es poden traduir en mínims de consens i aquests mínims estan encara, en el dret a decidir, més que en la independència.\nSalvador Cardús deia a Vilaweb aquest 3 de gener: “I si aquest acord per a unes eleccions anticipades no és possible (insisteixo, no pel tema de les llistes sinó de la gestió de la transició), doncs caldrà pensar en una altra cosa …. caldria definir una nova estratègia”. La margarita del sí i del no pot optar pel camí del mig. El mandat del 2012 no s’ha acomplert i el President disposa, encara, d’una majoria sobiranista per legislar i executar, amb pocs trumfos, però amb grans oportunitats.


La divisió de la Unió Europea davant les vacunes es fa més profunda - Diari de Girona\nLa divisió de la Unió Europea davant les vacunes es fa més profunda\nÀustria i Dinamarca es desmarquen de la resta de socis i estudien cooperar amb Israel\nsílvia martínez | brussel·les 02.03.2021 | 22:36\nEl primer ministre austríac, Sebastian Kurz, ahir, en una compareixença a Viena · Reuters\nEl primer ministre austríac, Sebastian Kurz, ahir, en una compareixença a Viena\nL'estratègia de vacunes contra la covid-19 de la Unió Europea fa aigües. L'augment dels contagis per les noves variants i els retards en la distribució dels antídots comprats per la Unió Europea als tres fabricants que ja han rebut llum verda de l'Agència Europea del Medicament–BionTech-*Pfizer, Moderna i AstraZeneca- continuen generant polèmica i crítiques en alguns estats membres, que han començat a buscar activament solucions pel seu compte més enllà de les fronteres europees.\nÉs el cas d'Àustria i Dinamarca, que han anunciat la seva intenció de formar una aliança i cooperar estretament amb Israel en la recerca i producció de vacunes per evitar els colls d'ampolla que impedeixen una producció i una distribució massiva. «M'alegro que [Ursula] von der Leyen prengués tan aviat la iniciativa d'adquirir vacunes. Però hem de mirar cap endavant i preparar-nos per a noves mutacions. No hauríem de continuar depenent només de la UE per a la producció de vacunes de segona generació», defensa el primer ministre austríac, Sebastian Kurz, un dels líders particularment crítics amb la lentitud de l'EMA en l'aprovació de vacunes.\n«Els experts calculen que necessitarem vacunes anuals per a sis milions d'austríacs. Per això volem treballar en estreta col·laboració amb Dinamarca i Israel en la recerca i producció de vacunes», ha explicat en les seves xarxes socials. Kurz i la seva homòloga danesa, Mette Frederiksen, viatjaran demà a Jerusalem per entaular converses directament amb el primer ministre israelià, Binyamin Netanyahu, sobre la reeixida estratègia de vacunació d'Israel que, a data de l'1 de març, havia injectat la primera dosi a més del 55% de la seva població i al 39,7% les dues necessàries per garantir la immunització. Sobre la taula, segons ha indicat Netanyahu, hi ha la creació d'«una corporació internacional per a la fabricació de vacunes».\nLa decisió de Viena i Copenhaguen suposa un nou gerro d'aigua freda i obre noves fissures en l'intent de Brussel·les per mantenir la unitat de la UE. Encara així, la Comissió Europea ha negat que l'estratègia conjunta hagi quedat tocada. «És important veure els diferents enfocaments que se segueixen i serà útil treure lliçons d'altres països com Israel. Aquests esforços no competeixen, sinó que es reforcen, i és en aquest esperit en el qual veiem la missió», ha assenyalat el portaveu de Sanitat, Stefan de Keersmaecker.


Wikiloc | Ruta Sant Salvador de Bellver des d'Orís - GES BISAURA\nSant Salvador de Bellver des d'Orís - GES BISAURA\nVista 1636 vegades, descarregada 73 vegades\nDes d’Orís, la ruta s’enfila del Pla de la Coma a la capella romànica de Sant Salvador de Bellver des d’on gaudirem d’unes vistes fantàstiques de tota la comarca. De tornada, podrem visitar la bauma de Serninyà i la curiosa font de les Donzelles.\nPUNT DE SORTIDA: PLA DE LA COMA.\nDes de Sant Genís d’Orís, seguim per la pista pavimentada gairebé 2 km, sempre per la pista principal. Just passada la Rectoria, deixem un primer desviament a l’esquerra i, a uns 900 m, un altre a la dreta que indica la Casa Nova. A uns 300 m, i després d’una pujada, deixem un altre trencant a l’esquerra que va a la Teularia. Seguim fins a un encreuament de camins on la pista deixa de ser pavimentada. En aquest punt, a l’esquerra, en trobem una d’asfaltada que va cap a Noguereda. És aquí, al pla de la Coma, on deixem el vehicle.\n0km: Sortim del Pla de la Coma seguint per la mateixa pista que hem arribat, ara de terra i de pujada.\n0,7km: Deixem a l’esquerra la pista que va a la casa de Vilanova.\n1,1km: Abandonem la pista per seguir un camí a l’esquerra després de passar una tanca i un rètol on indica Sant Salvador. El camí és evident i s’enfila per uns marges de roques margues ben fresat.\n1,5km: Pont de la trobada dels dos camins, un pont de troncs on arriba un corriol per l’esquerra. Seguim per la dreta de pujada i, a partir d’aquest punt, seguim sempre les marques grogues i blanques del PR.\n2,16km: Seguint les marques i el camí ben fresat, aquest disminueix el pendent fins arribar a un collet on enllaça amb la pista que porta a l’ermita de Sant Salvador. Seguim a l’esquerra per la pista i gaudim de les vistes que ofereix aquesta talaia.\n2,27km: SANT SALVADOR (949m). Reculem de nou per la pista fins al punt anterior.\n2,38km: En aquest punt on hem enllaçat amb la pista, deixem a la dreta el camí per on hem pujat i deixem també la pista principal que segueix recte. Ens desviem a l’esquerra per un corriol senyalitzat amb un pal indicador i seguim les marques del PR. Baixem per l’altre vessant de la muntanya que hem pujat.\n2,65km: Després d’una forta baixada on el camí es troba malmès per l’aigua, arribem a un encreuament on trobem un senyal que a banda i banda ens indica el PR. Seguim pel camí de la dreta.\n3,31km: Arribem a una clariana del bosc i trobem un nou encreuament de camins amb un pal indicador amb tres senyals. Obviem el de l’esquerra, amb marques PR que indica la cinglera de St. Salvador, i també el de més a la dreta, que no té marques PR. Seguim el senyal de sota d’aquest, on hi ha el PR indicat.\n3,91km: El camí fa un canvi brusc de direcció i continuem baixant. Seguim les marques grogues i blanques.\n4,01km: Seguim pel camí principal i deixem un camí a la dreta que baixa a la font de les Donzelles i que, com indica el pal, no és aconsellable pel fort pendent i pel seu mal estat.\n4,62km: Desviament a les BAUMES DE SERINYÀ. Deixem el camí principal per agafar el corriol a l’esquerra (pal indicador) que puja en sentit invers al que veníem.\n4,70km: BAUMES DE SERINYÀ. Tornem pel mateix camí fins al punt anterior.\n4,78km: Seguim a l’esquerra, tot continuant el camí que fèiem, i seguint les marques del PR.\n4,94km: Desviament font de les Donzelles. Quan el camí surt del bosc enmig d’un roquetar, ens desviem a la dreta per anar a buscar una pista herbosa senyalitzada amb marques vermelles. Aquesta pista ens porta en direcció contrària i més per sota del camí per on hem vingut. Seguint les marques, la pista arriba al torrent. El travessem i continuem pel corriol riu amunt també indicat amb marques vermelles.\n5,57km: FONT DE LES DONZELLES. Tornem pel mateix camí fins al punt anterior.\n6,20km: Recuperem les marques del PR i remuntem el roquetar fins al coll on hi ha un pal indicador.\n6,29km: Deixem la pista que baixa a la dreta per continuar pel corriol de l’esquerra senyalitzat, caminant sempre a prop de la falda de la muntanya.\n6,61km: Obviem sempre diverses pistes de desembosc que baixen a la dreta. El camí ben fresat i senyalitzat va resseguint la muntanya fins arribar al FORN DE CALÇ.\n7,41km: El camí voreja per dalt el forn i segueix ben senyalitzat. Travessa un primer collet rocallós, voreja un camp i arriba a un segon collet on trobem una bifurcació.\nArribats al collet, creuem la pista que també està senyalitzada amb marques PR per anar a buscar el pal indicador de la nostra dreta. Baixem pel corriol just al costat del pal.\n7,59km: Creuem un altre cop una pista senyalitzada i seguim pel corriol de baixada fins al torrent de Noguereda.\n7,76km: Un cop al torrent, un entramat de filats i tanques ens obliguen a passar per una petita porta. Continuem ja de pla i després una lleugera pujada cap a l’esquerra seguint les marques.\n8,17km: Quan veiem un tancat metàl•lic de càrrega de bestiar a l’esquerra, deixem les marques del PR ja que segueixen en sentit sud. Pugem fins al tancat.\n8,41km: Seguim en sentit nord vorejant el tancat per la pista que passa pel roquetar fins a trobar la pista principal per on hem passat a l’inici de l’excursió. La seguim a la dreta i veiem el punt d’inici.\n8,59km: Seguint la pista de baixada, arribem al PLA DE LA COMA, punt d’inici.\nEsthvi 27 de set. 2021\nFins a Sant Salvador bé, després es perd el camí i es fa impossible de seguir. Hem desfet el camí fet per tornar al punt de sortida


Casado aconsegueix posar d'acord la majoria parlamentària: que no sigui ell qui governi, per Xabier Lapitz - Catalunya Ràdio\n25/11/2021 - 09.49\nPedro Sánchez acaba d'encarrilar la legislatura amb els mateixos suports amb què va aprovar els comptes anteriors. D'aquí fins a les pròximes eleccions. No li negaré el mèrit negociador, però cal dir que la generositat dels firmants té molt a veure amb el demèrit de Pablo Casado, que ha aconseguit una cosa única: posar d'acord una heterogènia majoria parlamentària amb el propòsit que no sigui ell qui governi. Vaja que, com a oposició, és tot una mare, una germaneta de la caritat i, de passada, adoratriu de la santa confraria del sant melic de Franco.\nJa poden dir missa les enquestes i l'arquebisbe de Granada, que a Casado li està quedant cara d'Hernández Mancha. No sé si arribarà a les eleccions generals, i si hi arriba i no guanya per golejada, ja s'encarregarà la seva tropa de portar-lo al patíbul on són ajusticiats aquells que un dia són desitjats i l'endemà són repudiats.\nEls que triomfen amb la sigla del PP són els que se senten més allunyats d'ell, i per motius diferents: Ayuso perquè aspira a substituir-lo i Feijóo... Vaja, quina coincidència tan curiosa! La primera, tirant pel dret; el segon, esperant que al líder efímer li donin cristiana sepultura.


En Jeep al Sandakphu. 2 dies des de Darjeeling – Plan Himalaya\n- una petita ruta en jeep amb vistes espectaculars -\nDarjeeling - activitat de 2 dies\nDurada de 2 dies / 1 nit\nOrigen i final a Darjeeling\nAltitud màxima 3636m\nAllotjament en refugi forestal i menjars inclosos\nTrasllats en vehicle privat (4 passatgers màxim per jeep)\nMillor temporada a la primavera o la tardor\nAquest itinerari us porta fins a Maneybhanjang (1930m) des de Darjeeling en vehicle per carretera en un trajecte que dura 1.30h aproximadament. Un cop a Maneybhanjang, agafarem un dels vells jeeps que fan diferents serveis per les tortuoses pistes de la zona.\nL’estat de la pista és variable i també depèn de les condicions meteorològiques de la temporada. No cal oblidar que aquesta zona està dins de la influència del monsó cada any i això implica que les pluges malmeten i modifiquen any rere any el traçat de les pistes. Això convertirà la ruta en jeep en una petita aventura, però el paisatge i l’entorn s’ho valen. Des de densos boscos de rododendres fins a zones subalpines, amb una riquesa natural impressionant, sent l’hàbitat de gran nombre d’animals i infinitat de plantes i flors, sent un dels llocs amb més densitat d’orquídies del món.\nLa pista va guanyant altitud resseguint la frontera amb Nepal durant tot el recorregut. Passarem per diferents indrets on podem anar fent aturades, com són el Monestir de Chitray o el de Meghma, el cim de Tonglu, o el llogarret de Kalipokhari, amb el seu petit llac ple de banderoles d’oració.\nEl nostre destí de la primera jornada és el Sandakphu que, amb 3636 metres d’altitud, és el cim més alt de tot Bengala Occidental. Les vistes des d’aquí sobre la serralada de l’Himàlaia i alguns dels seus “vuit-mils” són espectaculars, destacant l’Everest, el Lothse, el Cho-Oyu una mica desdibuixat, el Makalu i tot el massís del Kanchenjunga just al nord, que també es coneix com el “Buda dorment”.\nAl cim del Sandakphu hi ha una colla de lodges on passarem la nit.\nAl nostre segon dia, és bonic llevar-se ben d’hora, amb les primeres llums de l’alba, i poder contemplar com els cims van tenyint-se de color gradualment. Hi ha alguns petits turons al voltant des d’on podeu tenir una visió còmoda i recordeu que pot fer força “fresqueta”.\nUn cop haguem esmorzat, començarem la nostra ruta de retorn, que ressegueix el mateix camí de pujada, fins a Maneybhanjang on ens estarà esperant el nostre vehicle per dur-nos a Darjeeling.\n· Vehicle privat des de Darjeeling fins a Maneybhanjang i tornada\n· Jeep privat per el recorregut de Maneybhanjang – Sandakphu – Maneybhanjang\n· Allotjament en lodge (habitacions dobles)\n· Dinar i sopar del primer dia i esmorzar i dinar del segon\n· Guia de parla anglesa\n· Entrada al Parc Nacional de Singalila i tots els permisos necessaris\n• Allotjament a Darjeeling que ja va inclòs en el viatge complet en on s’insereix aquesta activitat\n· Begudes, trucades de telèfon, connexió a internet, dutxes d’aigua calenta, càrregua de bateries i altres despeses de caire personal


RAMON BORRÀS I RAMÓN – Testimonios para la Historia\nPortada » PC, 20è VOLUM. Empenta i Coratge » RAMON BORRÀS I RAMÓN\nSr. Ramon Borràs i Ramón\nRAMON BORRÀS I RAMÓN\nText del 10/02/2009\nEls banquers han obrat amb molta lleugeresa. Haurien de fer acte de contrició.\nTenim una empresa d’electricitat municipal des de fa anys. Som nosaltres qui facturem l’electricitat a la població.\nNo sóc partidari de nacionalitzar la banca. Entenc, però, que els banquers han obrat amb molta lleugeresa. Haurien de fer acte de contrició.\nSom la porta d’entrada de la Ruta del Cister.\nRamon Borràs i Ramon és alcalde de Santa Coloma de Queralt, població de 3.300 habitants situada al cor del Principat, al límit entre la Catalunya Vella i la Catalunya Nova. Lluny de les grans vies de comunicació, el seu punt de referència era La Panadella, tradicional parada i fonda de l’antiga Nacional II, avui autovia A-2.\nAra per ara, un dels problemes més importants de Santa Coloma de Queralt és la immigració. “Tenim un 20% de gent nouvinguda. Amb la crisi de la construcció, aquest sector social, majoritàriament treballadors de peonatge poc qualificats, s’està veient molt afectat.”\nD’altra banda, es pot donar aviat una situació fins ara inèdita: immigrants amb treball i ciutadans del país en situació d’atur. Ramon Borràs creu que cal invertir en desenvolupament laboral als països d’origen perquè els immigrants puguin tornar-hi. “La integració no rutlla. Les dones magribines no participen de la vida social i les antenes parabòliques són un veritable obstacle. Quan un magribí es tanca a casa, travessa una frontera: viu al Marroc o a Algèria. S’endinsa en el seu món i ignora la realitat d’aquí. Abans de les parabòliques, la nostra televisió era una eina d’integració.”\nL’ajut de 8.000 milions d’euros que ha aprovat el Govern central, destinat als ajuntaments per a la creació d’ocupació, “ha reportat a Santa Coloma de Queralt uns 500.000 euros (170 euros per habitant). Els destinarem a tres obres: construirem una sala de vetlla, remodelarem l’entrada a la població de la carretera de Montblanc i cobrirem una part del riu Gaià.”\nFins al moment present, Santa Coloma de Queralt ha gaudit d’unes indústries molt potents. Per això, el desenvolupament industrial era un tema que mai havia preocupat a nivell municipal. Això ha permès centrar-se en potenciar el turisme. “Som la porta d’entrada de la Ruta del Cister. Des de Santa Coloma de Queralt es pot anar als tres monestirs cistercencs per tres rutes diferents: a Poblet, per la Ruta dels Cellers Modernistes; a Santes Creus, per la Ruta dels Castells del Gaià, i a Vallbona de les Monges, per la Ruta de la Vall del Corb, per Vallfogona, Guimerà i Ciutadilla. Aquesta iniciativa està orientada per a tres tipus de públic: jubilats, estudiants i turistes de cap de setmana. Altres atraccions turístiques a destacar són el Castell dels Comtes (parcialment rehabilitat) i l’església romànica de Santa Maria de Bell-lloc. Pel que fa a la logística, Santa Coloma de Queralt compta amb un bon nombre de serveis i de restaurants per atendre els visitants.”\nLa present crisi ha fet que l’atenció envers les indústries locals hagi deixat en segon terme la potenciació del turisme. “El gran mal de Santa Coloma de Queralt és que no tenim terrenys municipals. Hi ha tres empreses privades que gestionen tot el sòl industrial, però actualment tenen l’activitat aturada.”\nFins ara, la població no havia tingut problemes per mantenir el sector industrial. “Tenim entre d’altres Hormipresa, una companyia líder en els nous sistemes de construcció amb formigó industrialitzat, els propietaris de la qual, com a la majoria d’empreses locals, són fills del poble; també Trumes, que fa prefabricats de formigó, i Plasfi, que es dedica a la injecció de poliuretà.”\nTanmateix, actualment hi ha un parell d’aquestes empreses que s’estan plantejant expedients de regulació. “Quan hi parlo, els demano que si han de despatxar x treballadors, si pot ser que no n’hi hagi cap de Santa Coloma. Sé que és egoista, però és el meu deure com a alcalde.”\nEn el tema de les infraestructures, Santa Coloma està ben comunicada amb Barcelona a través de l’A-2. Però no es pot dir el mateix pel que fa a Tarragona. “És una carretera amb molts tombs i hi ha molt de trànsit de camions pesats. El projecte de remodelació està mig fet, però no començaran les obres fins d’aquí dos anys.”\nUn altre aspecte a arranjar és el de la qualitat de les aigües locals. Actualment, Santa Coloma de Queralt obté l’aigua a més de 100 metres de fondària. Això fa que entre els seus components es trobin sulfats i fluor, que fan desaconsellable el seu ús potable. “Està previst portar aigua des del pantà de Rialb, però encara trigarem cinc o sis anys a fer-ho possible.”\nDe cara al jovent que s’ha d’incorporar al mercat laboral, s’han impulsat convenis amb instituts de la rodalia, oferint als alumnes fer pràctiques administratives a l’Ajuntament. També s’està parlant d’instal·lar-hi una indústria del ram alimentari. Hi ha, però, una particularitat de Santa Coloma de Queralt que molts pocs ajuntaments comparteixen: “Tenim una empresa d’electricitat municipal des de fa anys. Ens arriba de FECSA-ENDESA la corrent d’alta tensió a un transformador i des d’ell la distribuïm. Som nosaltres qui facturem. És un privilegi que ve de quan s’implantà la primera indústria al poble.”\nUna nova realitat comarcal són els parcs eòlics. La Generalitat està a punt d’enllestir el mapa definitiu de la implantació territorial d’aquesta font d’energia renovable. Hi ha un parc visible des de Santa Coloma de Queralt, però situat en altres municipis. “Nosaltres, com a ajuntament, no en trèiem cap benefici. Tenim previst fer al nostre terme alguns molins compartits per poder aprofitar-ne l’energia eòlica, però amb la baixada del petroli és un tema que està una mica parat.”\nEl senyor Borràs té el cor català. Això no l’impedeix demanar un esforç per racionalitzar les despeses de l’Estat, sobretot pel que fa a la proliferació d’administracions. “El que no pot ser és que, amb una trucada de mòbil, pugui parlar amb Tòquio en dos segons, i, en canvi, per parlar amb Barcelona com a alcalde, a vegades per gestionar algun tema hagi de passar per Montblanc i per Tarragona. Administració central, Generalitat, diputacions –que, contra allò anunciat, no han desaparegut–, consells comarcals i ara vegueries: tanta administració fa tremolar. I ho diu un alcalde de Convergència, nacionalista.”\nDes de la seva experiència professional com a docent (és mestre industrial i fa de professor de tecnologia a Montblanc), Ramon Borràs critica el personalisme de la conselleria amb què s’ha pres la decisió de la sisena hora. Al seu parer, “Ensenyament, Sanitat i Justícia són camps que s’han de legislar des de la unanimitat, no segons interessos partidistes.”\nEspecialment en el camp de la formació, pensa que cal millorar molt. “Funcionava més bé la FP d’abans que no pas els actuals cicles formatius. L’última reforma de l’ensenyament va abolir la FP, seguint les directrius europees, quan començava a rutllar. Avui un noi de 16 anys acaba l’ESO amb moltes mancances.” En Ramon Borràs creu que aprovar a quasi tots els alumnes per ocultar el fracàs escolar ha estat un error i que decisions així poden fer baixar el nivell cultural del país.\nEl senyor Borràs veu amb preocupació que els bancs no estiguin facilitant préstecs a les empreses. Tanmateix, creu en el lliure mercat. “No sóc partidari de nacionalitzar la banca. Entenc, però, que els banquers han obrat amb molta lleugeresa. Haurien de fer acte de contrició.”\nPrevAnteriorDAVID BOADA I VIVES\nSiguienteJOAQUIM BORRÀS I FERRÉNext


Batea | Viulebre\nSortida al castell i a l'església de Sant Joan d'Algars\nLa Venta de Sant Joan\nEl primer cap de setmana del mes de juliol s'organitza el Mercat Medieval, amb parades d'artesans, espectacles d'època, un sopar medieval i el sorteig del Carro del Fato, entre d'altres actes.\nEl penúltim diumenge del mes d’agost celebren les festes majors.\nCom que una de les seues principals produccions és el vi, del qual s’elabora una àmplia gamma amb DO Terra Alta, no podeu deixar de tastar-lo en algun dels nombrosos cellers locals o restaurants, que podeu acompanyar de Ia típica coca de sardina i pimentó\nCal que fem un tomb pel nucli antic, l'anomenada Vila Closa, que va estar emmurallat fins al s. XIX i que consta d’un magnífic traçat medieval. Encara es poden veure algunes portes d’entrada, com el Portal de l’Àngel, el Portal de Cal Llarg o el Portal de Sant Roc, alguna paret, com la del Fossar Vell.\nEls primers indicis de població provenen de dos jaciments: el jaciment de la Torre Madrina dels s. VIII i VII aC i el jaciment del Tossal del Moro, poblat ibèric que data dels s. VII i VI aC.\nBatea, situada a la comarca de la Terra Alta, ha sigut identificada per molts historiadors com una important ciutat d’Ilercavònia, coneguda com Adeba (embarcació). Això és degut a la seua semblança amb una barca, el cap de la qual és la unió de dos valls: la vall Major i la vall de Paumeres.


-- GAUDEIX L'ESTIU AMB LES NOVETATS DE TIGRE DE PAPER - Tigre de Paper\nNOTÍCIES> -- GAUDEIX L'ESTIU AMB LES NOVETATS DE TIGRE DE PAPER\n> NOTÍCIES> -- GAUDEIX L'ESTIU AMB LES NOVETATS DE TIGRE DE PAPER\nGaudeix l'estiu amb Tigre de Paper\nArriba l'estiu, la calor, temps de vacances per a moltes de vosaltres, de ritmes més lents. Ideal per a les lectures que el ritme frenètic del curs no us ha deixat gaudir.\nDes de Tigre de Paper us fem una selecció de propostes perquè gaudiu d'un estiu acompanyades de novel·les trepidants i assajos estimulants per encarar els combats de la tardor.\nMaquis, pirates, un periodista que investiga l'auge del feixisme, revoltes... Novel·les que miren al passat per encarar el futur.\nAltai, de Wu Ming: El col·lectiu d’escriptors Wu Ming, tornen al món de la seva primera novel·la, Q, per seduir-nos de nou.\nMadrit, de Jordi Navarro: Una novel·la trepidant ambientada en l'auge electoral del feixisme que ens traurà l’alè però no l’esperança.\nFeminisme perquè hi hagi més dones ocupant càrrecs a les empreses de l'IBEX 35? O un feminisme de classe, antiracista i ecologista? Tres obres imprescindibles de les referents internacionals més potents del feminisme marxista.\nFeminisme per al 99%, de Cinzia Arruzza, Tithi Bhattacharya i Nancy Fraser: De tres de les organitzadores més destacades de la vaga feminista als Estats Units ens arriba aquest contundent manifest feminista.\nTeoria de la reproducció social, de Tithi Bhattacharya (Ed.): Recull pioner que explora la gran capacitat de la teoria de la reproducció social per a aprofundir la nostra comprensió de la vida quotidiana sota el capitalisme.\nTornar a encantar el món, de Silvia Federici: El treball de Silvia Federici encarna una energia que ens impulsa a rejovenir les lluites contra tot tipus d’explotació i, precisament per aquesta raó, el seu treball produeix un sentit comú: el sentit comú de la dissidència que crea una comunitat en lluita.\nEl futbol no es limita al futbol negoci: des que va néixer ha estat instrument d’emancipació potent per als obrers, les feministes, els militants anticolonialistes, els joves dels barris populars i els contestataris d'arreu.\nUna història popular del futbol, de Mickaël Correia: D’Anglaterra a Palestina, d’Alemanya a Mèxic, del Brasil a Egipte, de França a Sud-àfrica, aquest llibre explica una altra història del futbol, des dels seus orígens fins als nostres dies.\nFutbol al país dels soviets, de Carles Viñas: Un relat coral al voltant d’una pilota, en què apareixen empresaris britànics, generals, dirigents i polítics boltxevics, tots ells actors d’aquesta història del futbol rus.\nMarxistes clàssics i actuals\nCom preparar nous embats revolucionaris en els temps que vivim? I com aconseguir reeixir? Recuperem autors clàssics del marxisme internacional i també ens fem ressò de reflexions i propostes revolucionàries actuals.\nQui vol el fi, vol els mitjans, d'Antonio Gramsci: Un recull d'articles a cura de Joan Tafalla que aglutinen el pensament de Gramsci al voltant d’un seguit de textos escrits entre 1917 i 1926.\nReforma o revolució, de Rosa Luxemburg: Aquest text de referència del marxisme planteja, a partir de l’anàlisi de la lluita de classes, que no es pot assolir l’alliberament social a través de simples reformes dins del sistema capitalista.\nPetrograd, Xangai, d'Alain Badiou: El filòsof francès medita sobre els fracassos, encerts i sobretot les ensenyances de la Revolució Russa de 1917 i de la Revolució Cultural xinesa.\n"La lluita és de classes?" és el tema monogràfic del primer número de Catarsi, el nou magazín editat per Tigre de Paper.


MakerConvent a les jornades sobre noves tecnologies i treball a Casablanca – MakerConvent\nHome » fablab » MakerConvent a les jornades sobre noves tecnologies i treball a Casablanca\nMakerConvent a les jornades sobre noves tecnologies i treball a Casablanca\n29 jul., 2015 in fablab / formalab / makerconvent / noticies tagged col·laboració / compartir / cooperació / formalab / LEDman / makerconvent by admin\nEl LedMan és un petit led amb rostre humà, i és també el logo del MakerConvent, projecte que treballa processos socials des de la vessant més humana de la tecnologia.\nAra ja fa gairebé un mes que el MakerConvent va viatjar a Casablanca (Marroc) convidat per Droit et devoir amb qui va participar el 2013 del projecte Declic’in construint una impresora 3D entre els joves de Mons (Bèlgica) i les joves del Convent.\nAquesta vegada el MakerConvent va compartir coneixements i experiències durant tres dies en el marc de les Jornades sobre Les Nouvelles Technologies de l’information et de la communication et le succès de la formation professionnelle au Maroc et en Europe, organitzades per l’Office de la Formation Profesionnelle et de la Promotion du Travail, el Service d’Orthopédagogie Clinique de l’Université de Mons i Droit et Devoir.\nEl MakerConvent es va presentar dincs del marc del rol de les noves tecnologies en els processos d’aprenentatge donant a conéixer tots els projectes que s’estarn duent a terme potenciant la participació a partir de la creativitat. Vam conèixer molts projectes interessants com ara PAC (Presence et Action Culturelle), que treballa nous models pedagògics, o d’altres iniciatives properes a la filosofia del MakerConvent com ara CafeEuropa, a Mons, que és Capital Europea de la Cultura aquest any. Es tracta d’un espai obert, situat al ben mig del carrer i que treballa la innovació social a partir de la ciutadania i la creativitat.\nVa ser una experiència molt enriquidora sobretot el fet de compartir amb els joves de Bèlgica i de Marroc el procès que van fer de construir un 3D.\nMons, Barcelona, Casablanca, … és un fet que el món canvia i què hi ha més bonic que l’oportunitat de crear i de reinventar la nostra manera de viure junts.\nEsperem que el nostre LedMan conegui molt món i que ho compartiu amb nosaltres!\nRevisitant les impresores d’aprop.\nPresentació de CafeEuropa\nLes impresores 3D.\n← Maker Camp : Campus d’estiu creatiu\nSom Chapter de Littlebits →


Propostes del Pi per a un nou REIB (y 2) - EsDiari.com\nPropostes del Pi per a un nou REIB (y 2)\nEn l’article anterior posava sobre la taula mesures orientades a transferir l’esforç de compensació dels costos d’insularitat cap al preu de consum.\nEl Pi proposa altres mesures importants. El setembre de l’any 2015, el Grup Parlamentari del Pi ja reclamava que el nou REIB inclogués la transferència a la CAIB dels ports de Maó, Eivissa, La Savina i Alcúdia, que actualment són considerats d’interès general. Aquesta proposta es va aprovar pel Ple de Parlament. Igualment el Pi exigeix la transferència de forma expressa de la competència sobre tots els ports de refugi, esportius i, en general, de tots aquells en què no es desenvolupin activitats comercials de conformitat amb el que és establert en l’article 148.1.6 de la Constitució i l’article 5 del Text refós de la Llei de ports de l’Estat i de la Marina Mercant.\nEl control dels mecanismes i costos d’entrada i sortida de mercaderies és essencial. L’estructura comercial de les Balears és peculiar. Destina més de la meitat de la seva producció de mercaderies a consum intern i exporta més a altres països que a altres regions espanyoles. Però, en canvi, el seu principal subministrador és Espanya. Tenim una economia oberta a exportacions internacionals que després resulta ser massa depenent dels subministraments espanyols. L’efecte d’insularitat implica majors distàncies, diferenciació en mitjans de transport, fragmentació geogràfica i menor volum de mercat. L’informe de la UIB quantifica els percentatges derivats d’aquest efecte i els resultats mostren que Balears exporta un 94% menys i importa un 52% menys que altres regions peninsulars. Això suposa un cost d’oportunitat elevadíssim i crònic que afecta totes les indústries amb l’única excepció en la importació d’energia. Sense aquest efecte d’insularitat i doble insularitat, la balança comercial entre les Balears i Espanya es compensaria i per tant milloraria significativament la diversificació de l’economia. Ja hem dit moltes vegades que no és bo tenir tots els ous dins el mateix paner i convé accelerar les mesures per evitar els perills del monocultiu turístic i en canvi tenir els avantatges d’una economia diversificada. Cada legislatura perduda ens deixa més i més enrere.\nTransferència de ports i compensació de costos. Cap de les dues mesures han de tenir cap dificultat. Ni la transferència de competències ni l’assignació de la dotació pressupostària ha de ser un problema. El càlcul de finançament s’ha de fonamentar en una estimació dels tipus mitjans dels costos de transport dels anys anteriors sobre totes les mercaderies transportades. El resultat ha de ser estable i transparent, amb compromisos de finançament plurianuals de bonificació dels costos reals de transport i, per tant, que permetin incorporar les quantitats que no es puguin atendre -per manca de pressupost anual- en les consignacions pressupostàries de l’any següent. I en aquest punt hem de ser valents i exigir i tenir la mateixa quantia de subvenció que Canàries, tant en la partida espanyola com la de la Comunitat Europea. Vet aquí la importància de tenir una representació política autènticament balear. Les condicions d’ambdós arxipèlags s’ha d’igualar sense les habituals excuses de la consideració o no de territoris ultraperifèrics o intergalàctics.\nEn el pròxim article parlaré del sector agrari, fonamental per model econòmic menorquí.


Valtònyc compta amb l'aval del TJUE en la recta final de l'euroordre\nValtònyc encara la recta final de l’euroordre a Bèlgica amb l’aval del Tribunal de Luxemburg\nEl raper Valtònyc es presenta avui a les 14.30 al Tribunal d’Apel·lació de Gant a una nova vista del seu procés d’extradició a l’estat espanyol per l’euroordre de l’Audiència espanyola, que vol tancar-lo a la presó. La vista havia de fer-se el 24 de març, però va ajornar-se per la crisi de la covid-19. El jutge podria dictar sentència avui mateix sobre l’euroordre, però fonts de la defensa creuen que és més probable que anunciï la data de la sentència una vegada hagi escoltat les parts.\nDamunt la taula del tribunal hi ha un element nou, la resolució del Tribunal de Justícia de la Unió Europea (TJUE), favorable als interessos de la defensa de Valtònyc. L’advocat del raper, Simon Bekaert, va sol·licitar que es presentés una qüestió pre-judicial al Tribunal de Luxemburg perquè l’Audiència espanyola havia interposat l’euroordre en base a la reforma del codi penal espanyol del 2015 per aconseguir l’extradició immediata de Valtònyc. L’actual codi penal preveu penes de presó més dures pel delicte d’enaltiment del terrorisme, però el raper fou condemnat amb el codi penal vigent el 2012.\nAquesta irregularitat flagrant la va desfer el Tribunal de Luxemburg, que va sentenciar que l’estat espanyol no podia aplicar el codi penal de manera retroactiva per activar una euroordre. Per tant, ara el Tribunal d’Apel·lació de Gant ha de determinar si els delictes pels quals va ser condemnat Valtònyc són equivalents en la legislació belga.\nCas Valtònyc: totes les irregularitats d’Espanya\nque poden acabar tombant l’euroordre\nEl setembre del 2018, la justícia belga ja va refusar en primera instància de lliurar Valtònyc al·legant que no existia la doble incriminació, és a dir, que cap dels tres càrrecs pels quals havia estat condemnat a Espanya –amenaces, enaltiment del terrorisme i injúries a la corona– no eren tipificats com a delicte a Bèlgica. La fiscalia, que actua sempre en nom de l’estat que interposa l’euroordre, va recórrer contra la decisió a la cort d’apel·lació, que aviat prendrà una decisió.\nSi el tribunal dóna la raó a Valtònyc, el procés judicial encara pot continuar en una tercera instància, el Tribunal de Cassació. Tant la defensa del raper com la fiscalia, que sempre actua en nom de l’estat que interposa l’euroordre, podrien recórrer contra la sentència del Tribunal d’Apel·lació i allargar el procés judicial.


Augmenten les visites i pugen fins a 420 els expedients tramitats a l’OMIC ·\nAugmenten les visites i pugen fins a 420 els expedients tramitats a l’OMIC\nRedacció 10 Abril 2014 1 min read\nLa memòria de l’Oficina Municipal d’Informació al Consumidor (OMIC) xifra en 600 les visites i consultes rebudes durant el 2013. D’aquestes s’han tramitat 420 expedients. Consolidant així l’augment registrat els darrers anys. Al 2012 va tramitar 373 i al 2011 només 315.\nDes de l’OMIC es va derivar el 4% de les reclamacions a l’Agència Catalana i a través de la mediació es va trobar solució a un 75,7% del total de les reclamacions presentades. Unes reclamacions que han generat 16.436 euros a favor dels consumidors i que s’han dirigit majoritàriament a empreses de telecomunicacions i banca.\nTags: comerç consum OMIC\nPrevious: L’atur local baixa per segon mes consecutiu i es situa prop de les xifres de l’any 2011\nNext: L’OAC atén 28.595 visites en el 2013, sobretot per gestions al Padró\nRedacció 24 Setembre 2020 422\nRedacció 22 Setembre 2020 489


Finestra oberta: Diumenge, motos a Calders.\nDiumenge, motos a Calders.\nAquest diumenge se celebra l'Endurada a Calders, al Canadell. Potser seria el moment de fer per part de l'Ajuntament, per esvair dubtes, la prova sonomètrica en condicions reals i no a l'estil Passejant a Miss Daisy. D'aquesta manera sabrem quin soroll es produeix quan una motocicleta accelera amb ganes, sense tenir en compte si la mallerenga carbonera està niant o no i si se sentirà des del poble.\nA més, posats a fer, també es podria fer un seguiment de l'augment de trànsit als camins rurals de l'entorn, ja que aquests dos punts eren dels que deien que es vetllarien abans d'atorgar la llicència definitiva i que semblava que més preocupaven. Pel que fa a la pols, possiblement, després de les pluges dels darrers dies, no serà un gran problema.\nL'últim gran aspecte que també es podria contemplar, per allò de tenir en compte tot el que es va dir que es vetllaria però prenent dades properes a la realitat i així no haver de basar-se en fum, seria l'impacte econòmic sobre el poble i més sabent que aquest esdeveniment aplega força gent. Qui ho sap, potser sí que serà una injecció de capital força suculenta. Ara, a banda dels 5 o 6 comerços i restaurants que hi ha, no sé si es veurà enlloc més l'impacte. Menys potser a les arques municipals, que hauran de prestar uns serveis que possiblement no seran compensats per les taxes pagades. Ja ho veurem.\nÉs cert que diumenge hi haurà, si es segueixen les restriccions futures, molt més moviment que quan el circuit funcioni, evidentment, però segurament es trobarà la manera d'extrapolar les dades i fer-les prou fidedignes per fer una previsió i plantejar-se coses i prendre decisions.\nPublicat per Sergi a 21:44\nEspanya o la perversió del llenguatge\nLa Píxel ens ha deixat.\nDemà, a Barcelona!\nDiada a Barcelona\nUna Festa Major més.\nEduquem més amb menys, si us plau!\nAmb tot a favor per aprendre


Dancing with the Clown: Brighton 64 - "Modernista" (2015)\nEsferes modernistes - Foto Mireia Bordonada.\nDesenganyem-nos. Els anys 80 van ser en aquest país nostre poc més que un miratge. Una dècada durant la qual tot semblava possible, i grups com Brighton 64 podien fitxar per una multinacional i rebentar les llistes d'èxits sense necessitat de renunciar a un sol gram de la seva essència. Tot allò ja és aigua passada, i només cal fer un cop d'ull a les citades llistes per observar com d'enrere hem anat a parar i com de lluny ens trobem de la majoria de països que ens envolten. Però és precisament ara, mentre gairebé tota proposta que presenti un mínim de substància es mou per defecte en l'àmbit independent, quan la formació barcelonina està lliurant els seus treballs més sòlids. Potser el secret es trobi precisament en aquest àmbit independent que Brighton 64 mai han deixat de banda -ni tan sols quan "La Casa de la Bomba" els va situar al centre de tota diana possible-. En el fet d'haver deixat enrere aquelles multinacionals on el grau de passió per la música és inversament proporcional a l'amor pel benefici a curt termini, i d'haver fitxat per una discogràfica que els entén. Ni més ni menys que BCore, segell sota el qual van oficialitzar el seu retorn definitiu amb aquell tros d'àlbum que era i segueix essent "Esta vez va en serio" (2012), el seu primer disc en més de dues dècades.\nEl segueix dos anys i mig després aquest "Modernista" (2015). Dotze talls novament produïts per Santi Garcia, on es mantenen a bord tres quartes parts de la formació clàssica: els germans Ricky i Albert Gil i el sempre oportú Jordi Fontich -la baixa de Tino Peralbo la cobreix Eric Herrera, a qui ja havíem escoltat amb Dr. Calypso, Renaldo & Clara i Conjunt Badabadoc-. I, en certa manera, un nou punt de partida. Si "Esta vez va en serio" es nodria principalment de temes compostos durant la primera etapa del grup -però mai abans enregistrats-, a "Modernista" la balança es decanta a favor de les composicions recents. A excepció de la peça titular -i d'"El regreso", recuperada del repertori de Los Canguros-, tot el que hi escoltaran és nou de trinca. No obstant, és la pròpia peça titular la que enceta l'àlbum des de les més altes esferes i tot marcant una tònica definida en bona mesura pel retorn dels metalls. Sí, Brighton 64 han recuperat aquella secció de vents que tan bons resultats els va donar durant la seva etapa clàssica i que els acosta una vegada més al soul i al rhythm & blues que tanta inspiració els han proporcionat al llarg dels anys. El resultat global resulta menys immediat que "Esta vez va en serio", però guanya en matisos i consistència. I el més important de tot, permet a Brighton 64 fer un pas endavant sense perdre res pel camí.\nQui vulgui ballar fins que surti el sol ho podrà fer amb trencapistes de l'alçada de"Los puntos sobre las íes" o "Síndrome de Rebeca" -amb intro à la Wilson Pickett, tornada à la Mickey & Sylvia i lletra de l'escriptor i fan declarat de la banda Carlos Zanón-. Qui s'inclini pels Brighton més pop els trobarà a "Caminos por recorrer" -estrenada mesos abans de la sortida de l'àlbum i dedicada a la memòria d'Alfredo Calonge- i a l'autorreferencial "Luces de la ciudad". Qui s'estimi més els càntics hooligans aixecarà el puny -i de quina manera- al ritme de "Hot Dog City". I "Som indomables" -que ja havíem pogut escoltar en alguns concerts en solitari de Ricky Gil i que, juntament amb "Tot s'hi val", suposa una nova incursió de la banda en la seva llengua materna- aporta la dosi justa de mala llet i electricitat punk. Un repertori elaborat des de l'amplitud de mires que sempre ha caracteritzat Brighton 64. Des de l'ofici i les taules de qui ha vist de tot i més. Però, sobretot, des de l'empenta de qui encara té tantes coses a dir com poques ganes de parar quiet. Per molts anys.\nPublicat per Oriol S. a 16:02\nEtiquetes de comentaris: Albert Gil, BCore, Brighton 64, Carlos Zanón, Eric Herrera, Jordi Fontich, Ricky Gil, Santi Garcia


Escacs i escacs: d’octubre 2010\nDesprés de parlar, en articles recens, de Larsen i de Carlsen, avui vull fer un recordatori d'altre jugador nórdic, en Gideon Stahlberg. Possiblement alguns de vosaltres (molts?) us direu, qui és aquest Stahlberg?\nAlguns pensen que es podria considerar el tercer jugador escandinau, amb el permis d'Andersson. Bé, no entrem en polèmiques, 3r? 4t? 5è? El cert és que va ser un molt fort jugador, capaç d'enfrontar-se i en algunes ocasions entaular i fins i tot vencer, als millor jugadors de la seva època.\nDefinit com a un jugador elegant, jo (menys diplomàtic) el definiria com a un jugador rocós, amb plantejaments "totxos" d'obertura, un jugador difícil de guanyar.\nStahlberg va néixer el 26 de gener de 1908 a Göteborg i va morir el 26 de maig de 1967 a Leningrad.\nGideon Stahlberg va ser un Gran Mestre suec, que va exercir sovint com àrbitre en les trobades pel campionat del món. Va ocupar el primer tauler de l'equip del seu país en les Olímpiades disputades entre 1928 i 1964, sempre amb èxit, obtenint la seva millor puntuació (76,9%) a la de Hèlsinki de 1952. Juntament amb Stoltz i Lundin, va constituir l'avanguarda escaquística del seu país, aquests tres jugadors es forjaren el renom "dels tres mosqueters suecs", degut a les seves bones actuacions a les Olímpiades de Folkstone 1933 i Varsòvia 1935, on Suècia hi obtingué una medalla d'argent i una de bronze. En total, aconseguí guanyar quatre medalles, dues individuals (bronze el 1933 i argent el 1952), i dues per equips (bronze el 1933 i argent el 1935).\nVa destacar com jugador de matxs, el 1933 va sorprende a la afició mundial en derrotar a Estocolm a Spielmann per +3-1=4, després, el 1934, a Götemborg va batre a Nimzowitch per +4-2=2 i el 1938 va empatar, també a Estocolm, amb Keres (en aquells moments Keres era considerat un clar aspirant al títol d'Alekhine). El 1949 Gligoric el va batre a Belgrad per +1-2=9.\nSi voleu consultar partides de Stahlberg, cliqueu aquí.\nEl seu joc mai el va situar a les cotes que semblava que podia assolir. Això es va deure possiblement al gran interès que va expressar per altres ocupacions. Així, va ser un jugador de bridge i tennis de taula de categoria internacional i un apassionat degustador de vins i altres begudes alcohòliques, afició que va reduir les seves possibilitats de classificar-se millor en nombrosos tornejos.\nPersona de gran cultura, va dominar diversos idiomes, va posseir una extraordinària memòria i va escriure diversos llibres d'escacs.\nLa seva carrera com a jugador es va veure dividida en dues parts per la Segona Guerra Mundial, la qual va començar mentre es trobava a Buenos Aires participant a l'Olimpíada de 1939.\nEn tornar a Europa el 1948 va començar a obtenir excel·lents resultats. Es va classificar per jugar el torneig de Candidats al Interzonal de Saltsjöbaden de 1948, va guanyar el torneig de Trecianske Teplice de 1949 i va ocupar la setena posició al torneig de Candidats de Budapest de 1950. A l'Interzonal d'Estocolm de 1952 va quedar cinquè i es va classificar pel torneig de Candidats de Zuric de 1953. En aquest torneig va quedar últim, però cal comptar que aquest campionat està considerat com un dels més forts de la història.\nArribats a aquest punt, la seva estel va començar a declinar. Com compensació va exercir com a àrbitre a cinc matxs pel campionat del món. Va morir el 1967 al patir un col·lapse quan es dirigia a Leningrad per a prendre part en un torneig internacional.\nTot un personatge dels escacs, jo el vaig descobrir quan vaig fer un seguiment del llibre de Bronstein ("El ajedrez de torneo", molt bon llibre per cert) sobre el Torneig de Candidats de 1953. Vaig analitzar algunes partides de Stahlberg i us puc assegurar que va fer "suar la cansalada" a més d'un dels favorits.\nPublicat per Roger Salvo a 15:43 3 comentaris:\nPublicat per Roger Salvo a 16:29 6 comentaris:\nPublicat per Roger Salvo a 11:43 2 comentaris:\nFa uns dies, passejant pel meu barri, em vaig fitxar en un cartell publicitari. Em va cridar l'atenció el noi que sortia, aquest noi el conec, em vaig dir. Em vaig aproximar i vaig veure que havien unes lletres petites que deien en anglès: Número 1 del rànquing mundial d'escacs.\nCarlsten, però si és Magnus Carlsten., va ressonar pel meu cervell. Sí, era Carlsten i allò era una campanya publicitària d'una multinacional de roba per a gent jove.\nVaig apuntar el web que sortia al cartell i un cop a casa vaix utilitzar google amb interessants resultats. Resultat que apart de (o millor dit, dins de) la campanya publicitària, també es van organitzar diferents actes escaquístics.\nPodeu trobar més informació sobre aquest tema clicant aquí.\nBé, no vull fer cap juici de valors sobre aquest tema. Cadascú pot treure la seva conclusió. Però, penseu que aquest tipus d'esdeveniments aporten alguna cosa important als escacs?\nSí, ja sé que el terme qüestió important ja ens portaria a un debat per si mateix, espero les vostres aportacions.\nNoticia d'ultima hora. Fons no constatades ens diuen que altre empresa de moda (no podem dir el nom, però es molt important a nivell mundial) ha contractat un personatge mediàtic per la campanya de tardor. Sembla ser que la campanya portarà per títol "O rey do social".\nQuina de les dues campanyes guanyarà? Francament el detall del gosset pot ser determinant.\nPublicat per Roger Salvo a 10:09 5 comentaris:\nPublicat per Roger Salvo a 15:38 Cap comentari:


Quins són els teus propòsits d'any nou? |Notícies\nS’acaba l’any, i com acostuma a passar durant aquesta època, ens posem més reflexius i fem balanç de les experiències viscudes, dels reptes que ens havíem marcat i dels objectius que hem o no aconseguit.\nPerò també és el moment de deixar enrere el passat i mirar cap endavant, marcar-nos noves fites i fer la la típica llista amb els propòsits pel nou any.\nEn aquest article fem repàs d’alguns dels propòsits d’any nou més populars entre la població any rere any, i també et proposem un nou propòsit per afegir a la teva llista del 2022: ser més solidari.\nApuntar-te al gimnàs\nDesprés dels excessos de les festes i de menjar i beure sense parar, quan arriba gener un dels clàssics propòsits d'any nou és apuntar-se al gimnàs.\nPerdre els quilets guanyats durant el Nadal, posar-te en forma i tonificar el teu cos fent exercici regularment és un propòsit d’any nou que beneficiarà tant la teva salut física, com mental i emocional.\nL’exercici físic ajuda a prevenir la depressió i l’ansietat, redueix l'estrès, ens apodera i ens ajuda a desconnectar de tot i calmar la ment, com explica aquest article. Un truc que et pot ajudar a complir aquest objectiu és anotar-te a l’agenda les hores d’entrenament com si fossin cites a les que no pots faltar, planteja’t-ho com un compromís inaludible!\nDe la mà de l’exercici físic, acostuma a venir el propòsit d’any nou de menjar més sa.\nDurant les festes mengem en excés i canvien els nostres hàbits alimentaris. Tiberis infinits rematats amb dolços i després venen els empatxos, mals de panxa, cansanci, falta d’energia… L’alimentació és la gasolina que li donem al nostre cos perquè funcioni correctament, i quan comencem a atiborrar-lo d’allò que no necessita, el cos s’en ressent.\nEl gener amb la seva tornada a la rutina és el moment idoni per organitzar-te. Planificar els teus menus setmanalment t’ajudarà a complir el teu objectiu i et facilitarà molt la feina quan vagis al mercat. Fins i tot hi ha aplicacions que t’ajuden a fer-ho, descobreix-les aquí.\nSi menjar sa és un dels teus propòsits pel 2022, aquests són els productes que no poden faltar a la teva nevera:\nFruites i verdures fresques de temporada: contenen molta aigua, vitamines i minerals essencials per mantenir una bona salut.\nAigua i sucs de fruita naturals: és molt important que ens mantinguem hidratats també durant l’hivern perquè l’aigua elimina toxines del nostre organisme. Evita els refrescos, aungmenten el risc d’obesitat.\nCremes de verdures: lleugeres i calentetes són el sopar ideal per a les nits més fredes.\nPeix fresc: aporta vitamines del grup B, protegeix el cor, enforteix els ossos, es digereix fàcilment i augmenta les defenses. El marisc és ric en proteïnes i minerals.\nCarns blanques: son preferibles a la carn vermella per no augmentar els nivells de greixos.\nI si necessites idees per una dieta saludable pels més petits de la casa, llegeix aquesta notícia que publicàvem fa uns mesos.\nAprendre alguna cosa nova és un propòsit d’any nou divertit i estimulant que acostumen a posar-se moltes persones.\nAprendre coses noves a qualsevol edat fa que sortim de la nostra zona de confort, ens estimula, i és molt beneficiós per el nostre cervell. A més, dedicar-nos temps a nosaltres i al nostre oci és fonamental per sentir-nos motivats i contents amb la nostra vida.\nSempre has volgut aprendre a fer ganxet? O a tocar un instrument? Potser el teu propòsit pel 2022 és aprendre a pintar amb aquarel·les? Un nou any per començar ens deixa un munt de possibilitats per descobrir al nostre abast. Només cal tenir-ne ganes i una mica de temps.\nEt recomanem que, si t’és possible, realitzis aquestes activitats presencialment perquè el contacte directe i l’intercanvi amb les persones cara a cara sempre serà més enriquidor. L’altre opció son els cursos online com aquests, amb els que des de casa podràs aprender un munt de coses!\nUn nou any més solidari\nMés enllà dels típics propòsits com els que t’acabem d’explicar, i ha un propòsit que potser se t’ha passat pel cap però que no saps ben bé com dur a terme: durant el 2022 et proposes ser més solidari/a, per exemple col·laborant amb una entitat social com el Casal dels Infants\nUna manera de donar suport al Casal és organitzant una campanya de captació de fons a favor nostre. Pots fer un mercadillo, una paradeta de cupcakes, un partit de futbol solidari o qualsevol acció que se’t acudeixi per recaptar diners pels nens i nenes del Casal.\nTambé pots aprofitar un esdeveniment especial com el teu aniversari, un casament, carreres esportives o una trobada familiar i demanar a les persones que hi participen que facin un donatiu a la campanya solidaria que has creat pel Casal.\nEs tracta de marcar-te un repte i que entre tots i totes l’aconseguiu. Aquesta mini campanya de crowfunding la pots crear tu mateix a través del nostre Facebook o de la pàgina migranodearena on pots crear el teu repte de manera senzilla i vincular-lo al Casal dels Infants.\nContribuir a millorar la realitat del teu entorn\nVenen dies de celebracions i d’estar amb la família, de gaudir i compartir bons moments. També és el moment d’estar agraits per tenir les persones que estimem al nostre costat i per totes les comoditats amb les que vivim i que sovint donem per descontades.\nMalauradament, per moltes persones, aquests dies no seran de festa perquè es troben en greu situació de vulnerabilitat. Al Casal dels Infants acompanyem cada any a 6.000 infants, joves i famílies en risc d’exclusió perquè puguin tirar endavant.\nTu també pots contribuir a millorar la realitat del teu entorn donant suport als nens i nenes que més ho necessiten. Perquè hi ha realitats que necessiten canviar molt a prop teu.


Reunió de tancament del projecte, 17 i 18 d'octubre\nLa reunió s'ha organitzat com a taller públic a Barcelona (Departament d'Interior) i Mollet del Vallès (ISPC)\nEl primer dia, al Departament d'Interior, es donen a conèixer els avenços i assoliments després d'aquests tres anys i mig de projecte per a desenvolupar noves eines de formació mitjançant realitat virtual i mixta.\nEl segon dia, a l'ISPC, s'ofereixen unes demostracions interactives per a obtenir una comprensió veritable del que la tecnologia ha d'oferir a la formació.\nLa reunió congrega 47 participants de 13 països\nButlletí del TARGET Web del projecte Vídeos sobre el projecte\nÉcole Supérieure de la Police (Lió)\n19 i 20 de setembre, estada a l'École Supérieure de la Police (ENSP)\nLa finalitat d'aquesta estada és veure l'exercici pràctic per testar la versió 2 de l'escenari 5 que ha desenvolupat l'ENSP dins el projecte.\nÉs l'escenari que s'inicia amb un tiroteig després d'un accident de trànsit i s'utilitza aquesta realitat augmentada per a experimentar-ho.\nA Lió, s'hi desplacen el comissari en cap de l'Escola de Policia, un sergent i un caporal de l'Àrea d'Instructors i la responsable de la Unitat de Recerca de l'Escola de Policia.\nISPC, setembre 2018\nEls passats dies 12, 13 i 14 de setembre diversos socis del projecte van fer una estada a l'Institut de Seguretat Pública amb l'objectiu de provar la versió 2 del joc de simulació desenvolupat.\nLes observacions són conduïdes per l'equip de recerca de l'Escola de Policia i personal formador de l'Àrea d'Instructors.\n14th Research and Science Conference: Innovations in Law Enforcement\nL'Escola de Policia, present a la 14a edició, del 28 al 30 novembre de 2017 a la National University of Public Service de Budapest


Obres de la línia d'Alta Velocitat\n03:37 | 19/12/2018\nEl passat mes d’agost, l’alcalde Antoni Guil, es va entrevistar amb el president d’Adif per tal de seguir insistint en l’encàrrec del projecte d’urbanització del sector que inclou la integració de la llosa del sector.\nD'altra banda, el 15 de setembre va tenir lloc la instal·lació de les bigues que formen part del futur pas superior per sobre les línies ferroviàries i que unirà el passeig del riu Besòs i la zona de Can Gurguí.\nLa construcció d'aquest pont, ha estat possible gràcies a la incorporació d'Adif en el projecte final, de la demanda de l'Ajuntament de Montmeló on es feia referència a la construcció d'un pas necessari pel futur urbanístic de la nostra població. Cal esmentar la col·laboració de l'empresa Farmhispania, la qual ha cedit una part dels seus terrenys per a permetre l'execució de l'accés a compte de la futura reparcel·lació del sector Sota el Molí. D'acord amb el POUM aprovat, aquest vial forma part de la futura via de circumval·lació de la població que permetrà alliberar el nucli urbà del pas de vehicles de gran tonatge.\nProperament es procedirà a eixamplar i restituir les voreres de l'avinguda Pompeu Fabra. Aquestes obres han patit un petit retard perquè s'està realitzant el soterrament de la línia elèctrica de mitja tensió. Això suposarà l'eliminacó de les torres elèctriques de l'escorxador.\nPer últim, en les properes setmanes, es durà a terme l'execució per part d'Adif del vial de l'escorxador que comunicarà el vial de Ronda amb el carrer Verneda del Congost i que forma part de les feines de restitució de les obres d'Alta Velocitat.